b'\n_START_ARTICLE_\nJavna televizija\n_START_SECTION_\nProizvodnja i emitiranje programa\n_START_PARAGRAPH_\nJavna televizija proizvodi informativni, dje\xc4\x8dji, obrazovni, znanstveni, manjinski, dokumentarni, dramski i kulturni program, makar unaprijed zna da na njemu ne\xc4\x87e zara\xc4\x91ivati. Preciznije, prenosi najzna\xc4\x8dajnije politi\xc4\x8dke doga\xc4\x91aje, vjerske proslave (ve\xc4\x87inskih, ali i manjinskih vjerskih skupina koje djeluju na njezinom podru\xc4\x8dju), proizvodi program za iseljeni\xc5\xa1tvo, emitira politi\xc4\x8dki uravnote\xc5\xbeene dnevne informativne emisije i vodi javne rasprave o klju\xc4\x8dnim pitanjima u dr\xc5\xbeavi, prenosi popularne sportske doga\xc4\x91aje, ali promovira i manje zanimljive nacionalne sportove, snima dramske serije i filmove, promi\xc4\x87e kulturnu ba\xc5\xa1tinu, govori o ekologiji i tako dalje. Smjernice EU definiraju da program javnih televizija mora minimalno imati 55 posto doma\xc4\x87eg programa, s tim da od preostalog stranog programa barem 50 posto mora biti europski (to vrijedi i za komercijalne televizije u ve\xc4\x87ini zemalja), a minimalno 10% programa mora biti naru\xc4\x8deno od doma\xc4\x87ih nezavisnih producenata kako bi se pospje\xc5\xa1io razvoj doma\xc4\x87e i europske nezavisne produkcije i za\xc5\xa1titili od prevelike ponude jeftinih, prije svega ameri\xc4\x8dkih programa._NEWLINE_S druge strane, komercijalni ponu\xc4\x91a\xc4\x8di moraju ponuditi najmanje 15 posto vlastite proizvodnje, 40 posto strane produkcije iz EU, dok najmanje 55 posto programa mora biti na doma\xc4\x87em jeziku (tu se ne ra\xc4\x8dunaju sinkronizacije ili titlovanje tu\xc4\x91ih emisija). Budu\xc4\x87i da se radi o zahtjevnim uvjetima dopu\xc5\xa1ta im se prelazak do potpunih kvota kroz 3 godine (5% 13% 18%, pa 10% 26% 36% i potpuno u tre\xc4\x87oj godini emitiranja). Da je za\xc5\xa1tita europske i doma\xc4\x87e produkcije danas jedan od prioriteta europskih zakonodavaca pokazuje i podatak da je od 1996. obavezno emitiranje 60% francuske glazbe na radio postajama u Francuskoj.\n_START_SECTION_\nVlast i javna televizija\n_START_PARAGRAPH_\nSloboda javne rije\xc4\x8di i slobodu izra\xc5\xbeavanja su klju\xc4\x8dne i najbitnije karike u televizijskom komunikacijskom lancu. Druga, tako\xc4\x91er bitna karika je polo\xc5\xbeaj sredstava emitiranja. U po\xc4\x8detnoj fazi, tj. u dodijeljivanju frekvencija mora se uklju\xc4\x8diti i vlast, koja djeluje u interesu nacije i ima pravo frekvenciju dodijeliti onome koji \xc4\x87e najbolje slu\xc5\xbeiti dru\xc5\xa1tvene interese, jer se dobivanje prava kori\xc5\xa1tenja frekvencije ve\xc5\xbee uz kori\xc5\xa1tenje povjerenja javnosti, pa bi samim time i ponu\xc4\x91eni program trebao slu\xc5\xbei interesu svih dru\xc5\xa1tvenih slojeva. Nakon odobrenja frekvencije, vlast u modernoj liberalnoj demokraciji trebala bi na razne na\xc4\x8dine poticati javnu televiziju, ali i ujedno ne bi smjela ograni\xc4\x8davati njenu neovisnost. No praksa nekih dr\xc5\xbeava pokazala je suprotno.\n_START_SECTION_\nPrimjeri\n_START_PARAGRAPH_\nKao primjer zemalja u kojima je najbolje provedena ideja javne televizije posebno se u Europi mogu izdvojiti Velika Britanija i Francuska. BBC i ima pravo frekvenciju dodijeliti onome koji \xc4\x87e najbolje slu\xc5\xbeiti dru\xc5\xa1tvene interese, jer se dobivanje prava kori\xc5\xa1ten je javna televizija Velike Britnije. Ona glasi kao jedna od najpoznatijih radijskih i televizijskih mre\xc5\xbea zbog svojih visokih profesionalnih standarda.\n_START_SECTION_\nHrvatska javna televizija\n_START_PARAGRAPH_\nJavna televizija Republike Hrvatske naziva se Hrvatska radiotelevizija (HRT), \xc5\xa1to zna\xc4\x8di da ju \xc4\x8dine i Hrvatski radio i Hrvatska televizija, Kao javna nacionalna radiotelevizija, mora se obra\xc4\x8dati svim gra\xc4\x91anima Republike Hrvatske, bez obzira na njihovu dob, obrazovanje i status, te svoj program namjeniti svekolikoj javnosti koja joj je i glavni izvor financiranja, putem pla\xc4\x87anja RTV (radiotelevizijske) pristojbe. RTV pristojbu trebaju pla\xc4\x87ati svi gra\xc4\x91ani Republike Hrvatske kako bi omogu\xc4\x87ili postojanje RTV javnog servisa svoje zemlje, odnosno.'